CLARKSON FARMJA
13. FEJEZET TANÁCSKOZÁS
HAMAROSAN
HÉTFŐ
A TBC-TESZTEREDMÉNYEK NAPJA
Igen, itt az igazság pillanata.
Jól van.
Átadhatja a csorda többi tagjának, ha ő beteg?
Ez a tüdőre van hatással,
felköhögik a tuberkulint, és átterjed egyikről a másikra.
Végül megfertőznék az egész csordát.
-Igen. -Rendben. Kész vagy.
És mi az, amit nézel, Dilwyn?
A vastagságot mérem, van egy csomó a tetején.
-Tizenkettő-kilenc. -Ez mit jelent?
Ha az első szám nagyobb, mint a második, akkor minden oké.
Tizenkettő-kilenc. Az jó?
Ha fordítva van, aggódhatsz.
Mit jelentenek a számok?
Ez a csomók mérete.
A bőr vastagsága ott,
ahol pár napja beadtam az injekciót.
Úgy tűnik, te rendben vagy.
Gyerünk, boci!
Tizennégy-tíz.
Gyere! Befelé!
-Gyerünk! Menj csak! -Ez az!
Tíz-kilenc.
Ez közel van.
Igen.
-Elég komoly feszültség, nem? -De. Rémes.
A minap 400 állatot teszteltem le.
És a legutolsó állaton találtam reakciót.
Már mindenki megnyugodott.
-Négyszáz? -És ez egy járvány kezdete volt.
-Tizenöt-tíz. -Tizenöt-tíz.
Ez jó.
Sorra jöttek a negatív eredmények.
-Tíz-nyolc. -Tíz-nyolc.
Ez rendben van.
És nemsokára már csak két tehén maradt.
Na, ez a támadó tehén.
Gyerünk! Menj!
-Jézusom! -Kurva élet!
Nem állítod meg?
Jó.
-Ennél semmi? -Ennél semmi.
Gyerünk, Pepper!
Itt jön Pepper!
Tizennégy-tíz.
A TBC-teszted tiszta.
Ez egy jó eredmény!
-Fantasztikus! -De jó! Annyira örülök ennek!
Jól van. Ez jó hír!
Ez nagyszerű hír.
-Úgy értem, ez tényleg jó hír. -Igen.
Már a tél közepén jártunk.
És gyorsan közeledett két fontos esemény.
A vemhes tehenek hamarosan elleni fognak.
És megkapjuk a nyugat-oxfordshire-i tanács döntését
az étteremnyitási beadványomról.
És ezen a fronton Charlie hadiösvényre lépett.
Kevés a liszt.
Igen, kevés a liszt. Nagyon megy.
Jó reggelt!
Kezdődik. Charlie.
Szia, Charlie, mit keresel itt?
Híreim vannak.
Te, Jeremy, levelet kaptál a tanácstól.
Ez igazából nem túl jó hír.
Meglepetés.
-A bolthoz van köze? -A bolthoz van köze.
Akkor miért nekem írták? Te vagy felelős a boltért.
-Egy egész... -Ó, basszus!
Ez egy tervsértési értesítés, szóval elég komoly dolog.
Ez mit jelent?
Ez egy utolsó figyelmeztetés, mielőtt végrehajtást kapunk,
-ami valószínűleg bezárást jelent. -Mikor volt az első figyelmeztetés?
-Megvolt az első figyelmeztetés. -Meg?
-Lemaradtam róla? -Nem, megbeszéltük.
Nem, kaptunk egy... Méretes levelet...
Azt kell mondjam, Lisának megint csak
ír a hozzáállása az ilyesmihez. "Nem is gondolták komolyan."
Nem érdekel. Hülyeség.
Nos, nem az. A tervezési bizottság
világosan megmondta, hogy a termékeket vagy a farmon kell előállítani,
vagy helyi termelőktől beszerezni.
-Igen. -Az engedély szerint 25 kilométer.
Ez az, amivel most dolgoznunk kell.
Adtak egy listát mindarról, ami nem felel meg ennek a kritériumnak.
Várj, mit rontottunk el?
Nos, azt hiszem, van pár dolog...
Az arabica kávé. Azzal valószínűleg sokat küszködnénk.
-Igen, a kávé. -Nem terem jó kávé errefelé.
Sapkák...
-Sapkák és pólók. -Sapkák és pólók.
-Azt hiszem, itteniek. -Vietnámiak.
Nem itteniek, hanem vietnámiak. Ez itt Charlie.
-Megszabadulhatunk ezektől? -Miért?
"Made in China."
Csak azért raktam rá, hogy egzotikusabb legyen. Mert egyébként kicsit uncsi.
-Lisa! -Ez itt átcsúszott.
De ez az ő problémájuk.
-Van egy fal tele sapkákkal... -Problémákkal, igen.
Pólókkal. Igen, problémákkal!
Ha építési engedélykérelmet adunk be az étteremre,
tényleg úgy gondolom, hogy muszáj viselkednünk.
Nem adhatjuk alájuk a lovat.
Az új pajtában sokkal vidámabb volt a hangulat,
miközben a marhahússuttogó megjósolta,
mikor ellenek a tehenek.
Az ott valószínűleg egy hét múlva.
Látod, hogy kezd összeállni?
-A hasa lassan megemelkedik. -Értem.
Az ott hátul úgy egy hét múlva.
Azt hiszem, egy hét múlva sok lesz a dolgunk.
A leendő anyukáknak lett egy új játékuk.
Ez szuper. A tehenek imádják.
A régi farmunkon volt ilyen.
Nagyon imádják. Használtál már ilyet?
Nem.
Bemész alá, ugye?
Ez jó.
Tedd be a hátadat alá, komolyan!
Tehén úr jön...
Lökd meg kicsit!
Jó!
Kurva élet!
Most, hogy a hústermelés hamarosan beindul,
eljött az idő, hogy leüljünk Charlie-val,
és beszéljünk arról, hogy áll az éttermi beadványunk.
És mint mindig, most is felvidított.
-Nos, nézd, szerintem alapvetően... -Ez nem lesz jó. Ennyi.
Azt hiszem, amiatt aggódom leginkább,
hogy a konzulensek szigorúan szó szerint veszik a szabályokat.
Nem csak az lesz: "Köszönjük, úgy néz ki, minden rendben."
Megjegyzéseket fűznek hozzá.
Hogy érted, hogy konzulensek? Kik ők?
Tudod, ott van a környezetvédelem,
a helyi közútkezelő, vagy a rendőrség, például.
Mit szól hozzá a rendőrség?
Hogyan lehet élni egy országban,
ahol a rendőrség véleményt nyilváníthat egy étteremről?
-Várj! Biciklitárolás? -Úgy van.
"Az intézkedés", ahogy itt írja.
"A kerékpárok parkolásáról."
Mi köze ennek a rendőrséghez?
Ő a bűnmegelőzési tervezési tanácsadó.
Mi?
Ez a munkája.
De ha azt mondjuk, nem alkalmazunk bicikliseket?
Nem hiszem, hogy ez sokat segítene.
Befogadónak kell lennem?
Amennyire csak lehet.
Befogadó vagyok, csak ne jöjjenek biciklisek!
Aztán ott van a környezetvédelem.
És a KTSZT.
Tehát a kiemelkedő természeti szépségű terület vajon milyen feltételeket jelent?
És a vízelvezetés.
Tehát a nyugat-oxfordshire-i kerületi tanács
látni akar majd
egy árvízkezelési tervet, hogy ne legyen felszíni...
240 méterrel vagyunk a tengerszint felett, távol a folyótól.
Miért nem írnak vissza, hogy "nincs mit mondanunk?"
Mert az embereknek túl sok idejük van, nem igaz?
Oké.
Ne foglalkozzunk tovább ezzel!
Sok munka áll előttünk.
Pár nappal később
sürgős kora reggeli hívást kaptam Kalebtől.
Mi történt?
-Gratulálok! -Ne!
Ne már! Ez meg mikor történt?
-Múlt éjjel. -Ó, istenem! Mi lett?
Egy kis üszőborjú. Azt jelenti, hogy lány.
Ezt én is tudom. Megtanultam.
-Nézd azt a pofit! -Nézd azt a kis pofit!
Nézd azt a kis pofit!
Te szerencsés tehénke! A Diddly Squatra születtél.
Szép volt, anyuci!
Az anya nagyon büszkének néz ki.
-Egy tehén nézhet ki büszkén? -Igen.
A teheneknél az ellés nagyon más, mint a birkáknál.
-Szóval csak úgy kipottyant? -Igen. Felállt. Lenyalogatta.
Szóval ez egy üsző lesz. Ezt fogjuk megtartani?
Igen, szerintem ezt megtartjuk, és a csordában fog növekedni.
Kakilni próbál. Ez nagyon jó jel.
Itt jön! Hölgyeim és uraim!
-Az első ürülék! -Igen.
És az anya meg fogja enni. Az anya megeszi.
A vadonban ragadozók vannak mindenütt,
ezért az anya feltakarít, hogy a ragadozók ne érezzék a kicsi szagát.
-Ez komoly? -Igen.
Hallottad, amit Charlie mondott egyik nap?
Hogy a tehenek állítólag már nem környezetbarátok?
Mivel füvet kell növesztened, hogy etesd a teheneket,
két dolgot kell elintézned, mielőtt megeszed őket.
Állítólag egy fél tehén elfogyasztása
ugyanakkora környezeti terhelés, mint egy személynek Ausztráliába repülni.
Szóval ők nem igazán...
Hányan repülnek Ausztráliába naponta?
Hát, ott van Novak Djokovic.
Tenisz?
Ez egy nő? Egy lány?
Lemaradtam ugyan az első borjúm születéséről,
de a következő pár napban
sikerült lemaradnom a következő szériáról is.
Az ég szerelmére!
Egy, kettő, három borjú született!
Az a gond,
hogy biztos látni szeretnék az ellést,
de a tehén csak ennyit csinál...
és már kint is van a borjú.
Nagyon nehéz lefilmezni.
Nézd!
Nahát!
Szia, kicsikém!
Emlékszel, mekkora macera volt a birkák ellése?
Ezek csak köhintenek egyet, és kijön egy borjú.
Még négy hátravan,
így remélhetőleg tanúi lehetünk.
Kaleb szerint lehet kapni olyan kütyüt, ami jelez, ha az ellés küszöbön áll.
Azonnal el is indultam, hogy vegyek,
mert ez azt jelentette, elmehetek
az új kedvenc boltomba.
STOWAG MEZŐGAZDASÁGI KELLÉKEK ORSZÁGSZERTE
Általában utálok vásárolni, gyűlölöm.
De itt mindent meg akarok venni.
VÉRTELEN KASZTRÁLÓK 19" (48CM) FELNŐTT ÁLLATOK SZÁMÁRA
Ezt nézzék! Ez a ruházati részleg.
Nézzék! Ez Kaleb ruhatára!
Ez az ő úri szabósága a Bond Streeten.
Hadd mutassam be a különböző ingeket, amik itt kaphatók!
Itt van például ez.
Aztán ez.
És aztán ez.
És ez is.
Ez egy acél orrmerevítő?
Ezt nézzék!
Basszus!
Nem tudom, hol vannak a kamerák.
Az aktuális munkára összpontosítva
elindultam a tehénosztályra,
ahol legnagyobb csodálkozásomra megtaláltam, amit kerestem.
Egek!
Nem, nem hiszem, hogy ezt látom!
A Moocall.
Szóval ezt ráteszed az állat farkára.
És amikor elleni készül,
kapsz egy SMS-t ettől a kis géptől.
Ez valami vicc?
Gyerünk! Ez az!
A farmon Kalebbel felszereltük a riasztókat.
Tehát amikor azt felemeli,
-kapok egy SMS-t. -Igen.
Moocall. Itt is van.
Aztán elmentünk beszélgetni Charlie-val
a műtrágyaárak csillagászati emelkedéséről.
Mint az arany, nem? Szó szerint, mint...
Konkrétan aranyárban van.
Mennyivel ment fel?
Ezt tonnánként 275 fontért vettük.
És most úgy 675 font tonnánként.
-Hány tonnánk van? -Az ott 80.
Szóval mennyi ez? 30 000 font.
Miért ilyen kibaszott drága?
Van ez Vlagyimir nevű fickó.
Főleg most, hogy ezek a háborús dolog fenyeget.
Megdöbbentett, hogy Kaleb tudja, Putyin Ukrajna megszállásáról beszél.
Megosztottam vele egy kis bölcsességet.
Nem lesz háború.
Most nincs.
JÓSNŐ
Mivel a műtrágyám most már többet ért, mint Elon Musk vagyona,
logikus volt megvédeni a betörőktől.
Rendben, itt is van.
Segítenél nekünk?
Megkértem a biztonsági főnökömet, segítsen beszerelni egy high-tech riasztót.
Ezt a YouTube-on láttam.
Ez pazar. Nagyon jó ötlet.
Szerintem nagyon ésszerű a hozzáállásod a biztonsághoz.
Bármit is jelentsen ez, már nem kell aggódnunk.
Szóval ezt levesszük.
Aha, biztos.
A lényeg az, hogy ha valaki bejön,
ez érzékeli a mozgást, igaz?
És akkor megszólal egy sziréna.
És a sziréna beindítja ezeket a füsttartályokat.
Tehát az egész pajtában...
Nagyon sűrű füst lesz.
És semmit nem lehet látni.
Most, hogy a műtrágya abszolút védve volt,
itt volt az ideje egy találkozónak Mr. és Mrs. CackleBeannel.
-Szép reggel a mai. -Gyönyörű.
-Csak egy kis szitálás. -Igen.
Akik átjöttek tanácsot adni néhány aggasztó hírrel kapcsolatban.
Szóval folyton jönnek ezek az SMS-ek a tyúkrendőrségtől,
ki is az, a kormány?
A kormány, igen.
-H5N1. -H5N1.
Madárinfluenza. Warwickshire-ben találtak fertőzötteket.
-Igen, 40 kilométerre innen. -Negyven kilométerre.
Ez kicsit aggasztó.
Hogyan akadályozhatjuk meg, hogy ide bejusson?
-Be kell zárnunk a madarakat. -Mi? Ez komoly?
-Teljesen? -Igen, teljesen.
Körülbelül három hónapra.
Amíg nem tiszta a levegő, igaz?
Amíg nem tiszta a levegő.
Basszus!
Kevesebbet tojnak, ha bent vannak?
Nekik teljesen mindegy.
Mert az életük nem lesz olyan élvezetes.
Van mód arra, hogy bent is élvezetesebbé tedd az életüket.
Sok almot kell biztosítani nekik,
hogy porfürdőzhessenek.
Szerintem rádiót kellene betennünk.
Igen, hallgathatnak egy kis zenét.
-Most hülyéskedsz. -Nem.
Otthon, a Cackleberry farmon minden tyúkólban van rádió.
Van hangoskönyved, amit le tudnánk játszani nekik? Imádják.
Honnan tudod, hogy imádják? Mosolyognak?
-Táncra perdülnek? -Énekelnek. Komolyan!
Nem igaz!
Kis korukban a Radio 1-nal kezdenek,
amikor középkorúak, továbblépnek a Radio 2-ra,
és a Radio 4-t hallgatják, amikor öregek.
Mivel a tyúkok és a marhák közös legeltetését leállította a madárinfluenza,
visszatértem a tehénistállóba, megetetni az újszülötteket.
Menj. és hozd a diót! Azt adjuk nekik.
Jó.
Ide kell tennünk még egy karámot.
Így lesz egy barátod, akivel beszélhetsz.
És aztán...
Ugye nem?
Mi a fasz van?
De igen.
Kibaszott Kaleb!
Mi volt ez?
Beszereltük ezt a rendszert, ami teljesen megtölti a helyet füsttel.
Miért nem mondtad?
Azt hittem, Gerald mondta. Ő a biztonsági főnök.
-Ma reggel raktuk be. -Hát, nekem nem szólt.
Te meg mit szórakozol?
-Kurva élet! -Majdnem összeszartam magam!
Konkrétan három óra telt el.
Az reméltem, hogy soha...
Nem látok! Hol van az a kurva ajtó?
Aznap este egy másik technológiai vívmány is akcióba lendült.
20.14
Rendben, hol van?
Kint van! Egy lufi jön ki a fenekéből!
Rendben.
Gyere! Minden oké!
Miután betereltük a leendő anyát a saját karámjába,
vártuk, hogy Kaleb is megérkezzen.
Nekünk ez lesz az első.
Mert a többi mind akkor ellett, amikor senki sem látta.
Helló! Nézd!
Ez már nem pisi, nézd! Ez magzatvíz, ugye?
Nem, mert a magzatvíz a burokban van.
Nem tudom, hogy működik a tehén hátulja.
Igaz?
Nem tudjuk. Folyton megfeszíti a hátát, és olyankor folyadék jön ki belőle.
-Igen, kezd... nyomni. -Nyomni?
Kell neki egy kis idő. Nyugi!
A lufi után mennyivel jön a tehén?
-Húsz perc, fél óra, óra. -Tényleg?
Változó.
Nézd, még több tehén jön... Még több borjú jön kifelé!
-Szerinted az ott mi? -Egy pata.
Földönkívülinek néz ki.
Ez csak egy burok... Csak egy pata. Az egy mellső láb, ugye?
Igen.
Nyomd!
Jaj, együttérzek veled!
Azt hiszem, a fájásai most lelassultak.
Tényleg, egy kicsit, igaz?
Két órával azután, hogy a Moocall üzent nekem,
a borjú még mindig nem született meg.
Bemész?
Tartanád így oldalra a farkát?
Gyerünk, csajszi!
Jó kislány!
-Érzem a fejét. -Jó kislány!
-Hol van a másik lába? -Azon az oldalon, alul.
Minden normális helyzetben van.
De határozottan nagy borjúnak érződik.
Kaleb úgy gondolta, hogy ez innentől már Dilwyn dolga.
Még nem láttam a fejét. Ez aggaszt a legjobban.
De kurva nagy borjúnak érződik.
Oké. Köszönöm.
Beugrik.
23.28
-Mi a helyzet? -Már három órája tart, Dilwyn.
Igen?
-Nagyfiú, igaz? -Igen, nagydarab.
Nagyfiú.
Kicsit rántunk rajta, és meglátjuk.
-Rákötöd a kötelet? -Igen.
Jó kislány!
A borjú bajban lesz?
Igen. Minél tovább van bent és minél szűkebb a hely,
annál nehezebb neki. Életben van ebben a pillanatban, így...
Öregem, ez brutálisnak tűnik!
És ez még csak a kezdet volt.
Rendben. Hol van a racsni?
-A racsni kell? -Igen.
-Kurva élet! -Jézusom!
-Nem hiszem el, hogy ilyet látok. -Csak beállítom a méretet.
Jó kislány!
Szóval... Várjunk!
Istenem, micsoda szerkentyű!
Istenem!
Gyere, drágám! Gyere!
Jó kislány!
-Megvan a feje. -Megvan.
Egész este most először láttam a fejet.
Nagyon praktikus szerszám.
Körülbelül nyolc ember ereje van benne.
Nagyon óvatosan kell használni.
Ez jó nagy! Hatalmas borjú!
Ezzel sikerült.
Tessék. Így már jobb lesz.
Jó kislány!
-Igen. -Szólj, ha tudok menni!
Jól van. Pislog a kislány. Kisfiú. Ez.
Egyelőre nincs neme.
Istenem! Nézd, mekkora a lába!
Rendben van.
-Elégedett vagy? -Igen, valójában nőstény.
-Lány? -Még egy!
-Öt nőstény! -Mereszti a szemét.
-Nézd azt a kis pofit! -Egy is elég neki.
Ez fantasztikus!
Csodaszép!
Tetszik?
Fantasztikus!
-Nagyon köszönöm mindkettőtöknek. -Évek óta csinálom,
-és még mindig meghat. -Még mindig.
Tényleg megható. Bámulatos.
Különösen az, hogy az anya mennyire szereti.
És mi lett volna, ha nem vagyunk itt?
-Necces lett volna? -Igen.
Lehet, hogy elvesztettük volna a borjút.
-Tényleg? -Igen.
A borjúnak akkor kellett kijönnie, amikor kijött.
Alig egy hét volt vissza a nagy tanácsi leszámolásig.
Így odaát, a National Portrait Galleryben
Charlie még egyszer átnyálazta az éttermi beadványt.
"Vanessa, most már nedvesen, felbukkant..."
Eközben a farmon a tyúkok épp Lisa egyik hangoskönyvét hallgatták.
"Törölközőért nyúlt, végigsimított a bőrén,
"hogy felitassa a nedvesség cseppjeit meleg, ruganyos testéről.
"Adrian odalépett mögé.
"Levette a törölközőt, határozott érintésére vadul vert a nő szíve.
"Letolta a nadrágját, és felfedte a szerszámát.
"Maga a tökély. Az egyetlen alkalomra gondolt..."
És le kellett ülnöm a helyi hentesemmel.
Henry, drága fiam, hogy vagy?
Hogy megvitassuk, mennyi húsra
FEJ - NYAK - TARJA
számíthat az étterem a teheneimből.
Három, négy, öt, hat, hét adag mindkét láb.
-Az 14, és mindegyik 20 embernek elég. -Húsz embernek.
Fartő. Ez 22 steak minden fartőről.
-Szóval ez 44. -Negyvennégy.
LMC - LÁBSZÁR- BORDA - OLDALAS
A számok Henrytől valóságos hús-aranybányával kecsegtettek.
Szóval 20, 24 steaket kapsz minden hátszínből, kétszer...
Jó, akkor az átlaggal számolunk. 22 hátszín steak.
Kétszer.
-Akkor 44. -Igen.
Hány szelet bélszín?
Nyolc jó, 220 grammos steak, igen.
-Bélszínszelet. Kétszer. -Kétszer.
Szóval összesen 16.
Ott van a marhaborda. A sült húsok királya.
Ez egy négycsontos borda, tehát 16 embernek elég, azaz 32 adag.
Ott a lábszár.
Minden lábszár úgy három kilót fog nyomni.
-Ez 50 ember, 50 adag. -Ötven ember ehet pörköltet.
És akkor van... 520 ember ehet hamburgert.
Szóval hét... 800, 840, 850, 860 embert etethetünk meg.
Kilencszáznyolcvanhat embert.
-Egy tehénből. -Egy tehénből.
-Az majdnem 1000 ember. -Igen, baromi sok hús.
De aztán minden összeomlott.
Jó ég, ha 60 vendég van az étteremben...
Igen.
És naponta kétszer. Az 120 ember egy nap.
Igen.
Van két tehenem, amik vágásra készek,
-vagy hamarosan azok lesznek. -Igen.
Ha mindenki marhahúst akarna, 16 nap után be kellene zárnom.
Ez nem jó üzlet.
Istenem!
Végül...
MINSTER LOVELL PLÉBÁNIATEMPLOM MAGÁNHALÁSZAT - CSAK TAGOKNAK
...Charlie kitalált egy lehetséges megoldást.
Azt mondta, más helyi gazdák talán örömmel
szállítanak a termékeikből az étterem számára.
-Üdv! -Helló!
Helló! Szia!
Helló!
Úgyhogy áthívtuk őket egy kis csevegésre.
Kösz, hogy eljöttek.
Azt tervezzük, hogy éttermet nyitunk a farmbolt melletti elletőpajtában.
És azon gondolkodtam, találhatunk-e módot arra,
hogy a helyi gazdáktól vásároljunk alapanyagot,
és hogy ez hogyan működhet. Ez...
Azt hiszem, pontosan erről van szó.
Remélhetőleg jó néhány ember eljön az étterembe.
És ezért minőségi helyi termékekkel szeretnénk ellátni.
Zöldséget termeszt valaki?
-Mi zöldséget termesztünk. -Komolyan?
-Zöldségesünk már van. -Igen.
Zöldségre is szükség van, mert az az étel kiegészítője.
Van étel, és valami más is kell...
-Valami plusz. -Mit termelnek?
Sok csemegekukoricánk van. Lóbab. Cukkini. Sütőtök.
Tökéletes.
Kinek van... Van valakinek pulykája és libája?
Nekünk van pár libánk és pulykánk.
-Van hús, van zöldség. -Zöldség.
Mivel eszik? Krumplival.
-Krumpli. -Krumpli, igen.
Azok maguk?
Látják? Mehet az étterembe.
Megvan a sör.
Mostanáig csak a Diddly Squat farm igényeire gondoltam.
De a találkozón hamar világossá vált, hogy ezeknek a szorgalmas embereknek
még nálunk is nagyobb szükségük van az étteremre.
És valaki tart disznót?
-Mi tartunk. -Tényleg?
Kemény. A takarmány költségei borzalmasak. A búza ára...
-Igen. -És mivel van egy hatalmas hátralék,
nem tudjuk őket a vágóhídra küldeni.
Munkaerőhiány van?
Van munkaerő a vágóhídon, de nem elég.
De gond az, hogy mind az olcsó EU-s sertéshúst dolgozzák fel,
kiszorítanak minket, lefoglalják a munkaerőt,
olyan húst dolgoznak fel és csomagolnak, ami olcsón jön az EU-ból,
mert a kilónkénti ára 37 pennyvel olcsóbb, mint a miénk.
Hogy tudnak versenyezni valamivel, ami ennyivel olcsóbb?
És a szupermarketek diktálják az árat?
Igen. Az árat ők diktálják,
ahelyett, hogy tárgyalnánk róla, vagy mi szabnánk meg.
A formátlan zöldségeket is eladhatják?
Olyat is árulnak a szupermarketekben, az ár egyharmadáért,
de a formátlan krumplit ugyanannyiba kerül megtermelni, mint egy gyönyörűt.
Ugyanazon az áron kéne adni, ez csak egy krumpli.
-Egyforma az ízük. -Egyforma az ízük,
ugyanakkora a tápértékük.
-Megkaphatjuk a tökéletlenjeiket? -Igen.
-Ugyanolyan jók. -Tudom.
Ugyanolyan jó ízük van, csak kicsit formátlanok.
Kiderült, hogy senkinek nincs nagyobb szüksége az étteremre Emmánál,
a helyi tejtermelőnél, akinek az állományát megtizedelte a TBC.
Hányat vesztettél már el a tébécé miatt?
Úgy hatvanat.
Jézusom!
És akit csak az tartott felszínen,
hogy tejet és turmixokat adott el a farmboltunkban.
Pénzügyileg enélkül, azt hiszem, már fel kellett volna adnunk.
-Tényleg? -Nos, az automaták nélkül
úgy 26 pennyt kapunk a tejünkért literenként.
Én ingyen munkaerő vagyok. Szóval van...
Nem veszek fel fizetést. Nem kapunk érte pénzt.
Nem kapunk bért, mert nem engedhetjük meg magunknak.
Mire kifizetjük az állatorvosi számlákat...
Ez sokszor előfordul a gazdálkodás során?
Igen, sokszor. Az ilyen típusú árrés egy reális bér mellett
mennyi lenne... Tíz évvel ezelőtt fel kellett volna adnunk.
Van olyan iparág, ahol ilyen feltételekkel dolgoznak?
Nincs.
-Őszintén, elképesztő. -Elég gyakran előfordul.
A találkozó megállapodással zárult, hogy valamiféle szövetkezetet alakítunk.
Mindenképp, igen. És jó lenne, ha azt mondhatnánk,
-hogy az itt kapható étel... -Maguktól jött.
-Igen. -Megmutatnánk a farmját.
"Látják, mit esznek? Az ő anyukáját."
És miután hallottam Emmát, rájöttem, mennyire fontos,
hogy a tanács megadja az engedélyt az étteremre.
Másnap kora reggel az egyik Moocall riasztott.
És Kaleb ezúttal rögtön tudta, hogy baj van.
Azt mondja, hogy az a vörös szál, ami kilóg a tehén hátsójából,
szerinte a burok, amiben a borjú élt, de kiszakadt,
ami azt jelenti, hogy a borjút nem tartja életben semmi.
Úgyhogy most ki kell szednünk.
Nem várjuk meg Dilwynt sem.
Megfognád a farkát?
Nyomd! Jó kislány!
-Nyomd! -Nyomd! Gyerünk!
Drágám, nyomnod kell!
Dilwyn fogója nélkül csak Kaleb 120 kilójára számíthattunk.
Kibaszott nagy borjú! Jézusom!
Jól van! Nyomj egy nagyot! Gyerünk,
rajta! Ez az, egy nagyot! Meg is vagyunk!
Az ott egy szem!
Még egy nagyot!
Szép volt, Kaleb! Ez egy szem, egy fül!
Igen!
Hozz egy kis szalmát!
Gyerünk, gyorsan!
Rángatózik! Életben van!
-Életben van! Nézd! -Folytasd!
-Nézd! Engedjük oda a mamát? -Igen.
Igen, sokkal jobban van! Nézzenek oda!
-Ez szép volt. -Így kell ezt.
Ez a normális módja ennek, nem a racsnis-hevederes izé.
-Nem a... -Éreztem, amikor elkezdett nyomni.
-Mindenki ébresztője... -Hogy jöjjek dolgozni!
Igen! Mindenkié megszólalt! Tragikus, de az enyém 8.00-kor fog.
Ami meglehetősen kényelmes.
Hat borjú sikeresen világra jött, a tehénprojekt jól alakult.
Most már csak a kirakós utolsó darabjának kellett a helyére kerülnie.
JANUÁR 10.
A TANÁCS TERVBIZOTTSÁGI ÜLÉSÉNEK NAPJA
Mielőtt elindultam a bürokrácia fészkébe, Charlie és én találkoztunk a meccs előtt.
Jó reggelt!
Előástam az egyik Legyen ön is milliomos-szerkómat.
-Mikor lesz az ülés? -14.00-kor.
Ővidámsága nagyszerű munkát végzett,
megválaszolt minden aggályt a beadvánnyal kapcsolatban.
-Csináltam egy összefoglalót. -Lássuk!
-Mert a plébánia támogat minket. -Már nem tiltakoznak.
A cotswoldsi természetvédelmi hivatalnak nincs baja.
A Temze-völgyi rendőrségnek nincs kifogása. Az ökológusoknak sincs.
Régészek. Nincs kifogás. Közlekedésiek.
Oxfordshire megyei tanács, közlekedésiek. Ez nagy dolog, nincs bajuk.
Vízelvezetés, nincs kifogás. Környezetvédelem, nincs kifogás.
Nyugat-oxfordshire-i kerületi tanács, üzletfejlesztés.
-Mind támogatja! -Mind támogatja.
Úgy tűnt, hogy csak két területen van ellenállás.
A Protect Rural England tiltakozik,
mivel több lámpát kell felszerelni,
de azért, mert a rendőrség szerint szükség van rájuk.
A rendőrség szerint több lámpa kell.
-A biztonság miatt. -Igen.
Ezek pedig azt mondják, nem lehet több lámpa. Most komolyan!
A másik ellenző egy helyi lakos volt, aki úgy döntött, ő lesz az én nemezisem.
Az egyik lakó a faluban, Hamish Dewar,
londoni ügyvédet fogadott fel,
hogy benyújtsa a kifogásait.
Ez elég ijesztő. Tudom, hogy most olvasod.
De ahogy ott fogalmaz:
"kétmillió négyzetméteren fogunk ingatlant fejleszteni."
Kétmillió négyzetméter. Tudod, mekkora kétmillió négyzetméter?
Két négyzetkilométer?
Igen. Hektárban? Holdban?
Kétszáz hektár, 500 hold.
-Ötszáz hold. -Egy új várost fogsz felépíteni!
-Ötszáz hold. -Francba az étteremmel,
-kórház lesz ez! -Az a fél farmom.
Az aggasztó az, hogy a tervosztály képviselője
ezt belevette jelentésbe, amit ma felolvasnak.
Tudom, hogy egy ember ügyvédet fogadott, és az ügyvéd véleményét
a tanács egy alkalmazottja rosszul értelmezte,
de ez nem jelenti azt, hogy elutasítják.
-Nem. -Pontosan.
Ekkor elindultunk a gyűlésre.
Nézd, ki van itt! Ez G.
Helló!
Tanács.
Igen. Kösz, Gerald.
A nyugat-oxfordshire-i kerületi tanács irodája.
-A tervezőbizottsághoz jöttek? -Igen.
-Ahhoz. -Csodás.
Miközben megérkeztünk, a sok szenvedélyre, energiára és pénzre gondoltam,
amit az elmúlt hat hónapban befektettünk ebbe a projektbe.
Huszonötezer font.
-Ezernégyszázötven, leszállítva. -Kezet rá!
Üdv nektek! Nézzék meg őket! Ez óriási!
Ez tízezer font volt.
Kurva élet!
Dupla üvegnek kell lennie, hogy megfeleljen a biztonsági szabványnak.
Emberek jönnek ide. Kétszázötvenezer.
A tehenek kiszöktek!
Kurva élet!
Csináljunk belőle chipset!
Segítség!
Te jó ég! Az a hüvelykujjad!
Van itt egy nagy járatbejárat.
Ez óriási itt bent.
Kurva élet!
BAKTÉRIUM EREDMÉNY - POZITÍV
Basszus!
Végső soron maga nem farmer. Maga egy médiaszemélyiség.
Nincs szüksége a bolt bevételére.
A farmnak van.
-Személyesen nincs szüksége jövedelemre. -Jaj!
A Diddly Squat a Chadlington Football Club szponzora.
Megtámad egy tehén!
Szép volt!
Ez fantasztikus!
Milyen nagyszerű látvány ez!
NYUGAT-OXFORDSHIRE-I KERÜLETI TANÁCS
-Arra. Ülőhelyek a bal oldalon. -Köszönöm.
A mi fejünkben az étterem terve logikus volt.
Javítaná a talajt, segítene a helyi gazdálkodóknak, vállalkozásoknak,
és segítene kiegészíteni a csökkenő állami támogatásokat.
De a kisvárosi újságírói tapasztalatom megtanított arra,
hogy a tanács tervjóváhagyói önjárók,
így fogalmam sem volt, mi lesz a vége.
Azt hiszem, az ott Hamish Dewar a túloldalon, fehér maszkban, igen.
Jó napot mindenkinek!
Szeretettel köszöntöm a közvélemény tagjait.
Rövid bemutatkozás következik, a nevem Jeff Haine,
az Uplands régió területi tervezési bizottságának elnöke vagyok.
Balra a tanács titkárai, akik rögzítik az ülés jegyzőkönyvét.
Jobbra a mai beadvánnyal foglalkozó tervbiztosok.
Egyenlő számú szavazó van jelen,
tehát döntetlen esetén nekem is szavaznom kell.
Rendben, az eljárás megkezdődhet.
Először is, egy tervbiztos emlékeztetett mindenkit arra, hogy mi a célunk.
Ez a beadvány egy meglévő épület átalakítását célozza,
ahol kávézót és éttermet nyitnának. A helyszín Cotswolds
kiemelkedő természeti szépségű területén fekszik,
ahol nagy hangsúlyt kell fektetni
a táj festői szépségének megőrzésére és fejlesztésére.
Ezután az ügyvéden volt a sor,
akit az én kitartó falubeli ellenfelem fogadott fel.
A közelmúltban, 2019-ben építési engedélyt kapott
egy bárányellető pajta, ahol esetlegesen forgatni is lehet.
A kérelmező érvelése szerint a juhtartás segíti a helyi gazdálkodókat.
A valóság az, hogy a kérelmező ugyan tartott juhokat,
de csak egyszer szándékozott megtenni, és a kényelmes módon
épp a farmbolt mellett álló elletőpajta trójai faló volt,
ami később bárrá és étteremmé alakítható át.
És ez is történt. A kérelmező magatartása szégyenteljes.
A "kisujjamat nyújtom, de a karomat akarja" mentalitás ez,
és az építési engedély megadása ellen mozgósít.
Az engedély megadása ütközik a kiemelkedő természeti szépségű terület
védelmére vonatkozó törvényi célkitűzéssel.
Őszintén szólva, ez nyilvánvalóan józan ész kérdése.
A vidéket parkolóvá alakítani, és felesleges torlódásokat okozni
vizuálisan és a közlekedési hálózatban is kárt okoz a helynek és nyugalmának.
Normális esetben soha nem kapna építési engedélyt,
és nincs ok arra, hogy ez esetben kapjon.
Köszönöm, Mr. Streeton.
A rugdosás után három percet kaptam, hogy az ügyem mellett érveljek.
Köszönjük, hogy itt lehetünk.
Sok szó esett a tényről, hogy ez a környék
kiemelkedő természeti szépségű terület, ami így is van.
És ennek az oka az, hogy a gazdák gondozzák.
A gazdák tartják karban az erdőt, a sövényeket, a patakokat,
a mezőket, hogy szépek maradjanak.
De a gazdák már nem sokáig fogják tudni ezt megtenni
a pénzügyeik sanyarú állapota miatt.
Nekünk, gazdálkodóknak azt mondták, diverzifikáljunk, a javaslat ezt célozza.
Ez egy mezőgazdasági vállalkozás diverzifikációja.
Tudom, hogy az imént hallott tanácsadó készített egy jelentést.
Olvastam. Ha az ember átverekszi magát a helyesírási hibákon,
azt olvashatja, hogy a parkoló két négyzetkilométeres lesz.
Az 500 hold. Feleakkora, mint maga a farm.
A régi munkám során talán leaszfaltoztam volna a vidéket,
de már továbbléptem, és nem akarok semmi ilyesmit tenni.
Ez egy egész kicsi parkoló, nagyon érzékenyen megtervezve.
Már elkezdtünk tárgyalni a szomszédos gazdáinkkal,
az ötlet az, hogy mi termeljük a marhahúst és a burgonyát,
valaki más szállítja a csirkét, a tejet, tehát mind összefogunk,
hogy helyben termelt élelmiszert értékesítsünk ebben az étteremben.
Mindenki nagyon lelkes emiatt.
Nem kell építenünk semmit. Az épület már ott áll.
Ezért elfogadásra javaslom a terveket, és remélem,
a farmunk és a környékbeli gazdálkodók érdekében,
hogy megadják nekünk az építési engedélyt.
Nagyon köszönöm, hogy meghallgattak.
Meg kéne tanulnia helyesen írni!
Eljött az idő, hogy a tanácstagok megvitassák a kérdést.
És biztató módon akadt némi támogatásom.
Nem gondoltam, hogy ezt fogom mondani,
de mindennel egyetértek, ami Mr. Clarksontól elhangzott.
Tetszik az együttműködés ötlete.
Vidéki területen élünk, és támogatnunk kell a gazdákat.
Eddig soha nem látott nehézségekkel néznek szembe.
És ha mi... Nem támogatjuk az ilyen kezdeményezéseket,
akkor el fognak tűnni,
és az egész nyugat-oxfordshire-i táj megváltozik.
Kocsival az út Chadlingtonból a helyszínig, Diddly Squatig
úgy másfél kilométer.
És maga a helyszín csak az utolsó pár száz méteren látszik.
Amikor távolodunk tőle, nem igazán látható.
Mármost, a forgalommal kapcsolatos panaszok.
Ha elfogadjuk, hogy egy kicsit nagyobb lesz a körzet forgalma,
cserébe a családok jobb foglalkoztatási kilátásaiért a jövőben,
úgy vélem, a nagyközönség elfogadja a plusz forgalmat
cserébe az ebből származó gazdasági előnyökért.
Köszönöm, tanácsos úr.
Ezután jöttek az ellenzők.
Az egyik aggodalmam a potenciálisan káros hatás
a terület vidéki jellegére és festői szépségére, nyugalmára,
és a tény, hogy egy 70 járműre méretezett parkoló épül egy vidéki környezetben,
szerintem nem megfelelő egy KTSZT esetében.
A KTSZT szempontjából
sok a valós aggodalom azzal kapcsolatban,
ez hogyan illene bele a tájba.
Ez olyan terület, ahol megvalósítható a zéró fényszennyezés,
mivel nagyon kevés lakóház van errefelé.
Ezt az érvet kimondottan frusztrálónak találom.
Azt mondjuk, "zéró fényszennyezés",
de nem ismerek senkit, aki felnéz, és azt mondja: "Zéró fényszennyezés!"
Emberek élnek ezen a területen, akiknek munkára van szükségük.
Csak annyit mondanék Dave tanácsos barátomnak,
-hogy nekem fontos a zéró fényszennyezés. -Tényleg?
Nem hiába maradtam fent fél 11-ig tegnap este,
és néztem az Éjszakai égbolt című műsort.
Köszönöm, Cooper tanácsos.
Van-e a tagoknak tisztázandó kérdése?
A vita a végsőkig elhúzódott.
Nem?
Csak abban reménykedtem, hogy végül a józan ész és a logika győz.
Akik az elutasítást támogatják, kérem, jelezzék!
És akik ellene vannak.
A kérelmet elutasítjuk.
Basszus!
LEGKÖZELEBB
Harminc év lesz. Harminc év múlva leszünk nyereségesek.
-Fellebbezhetsz. -A belügyminiszterhez?
Mi az a belügyminiszter?
Ha készen álltok, kezdjétek!
Beszarás! Ezt nézd meg!
Ez bámulatos!
A feliratot fordította: Vincze Ágnes
Kreatív supervisor Varga Attila